

**Παρών στο Θαλάσσιο Μαραθώνιο ο ΚΟΑ - Σταθερή**

**η στήριξη στον Αντικαρκινικό Σύνδεσμο**

Για τρίτη συνεχή χρονιά, πραγματοποιήθηκε το πρωί του Σαββάτου 25 Ιουνίου ο Θαλάσσιος Μαραθώνιος 8 χιλιομέτρων για στήριξη του Αντικαρκινικού Συνδέσμου Κύπρου, στην παρουσία του Προέδρου του Κυπριακού Οργανισμού Αθλητισμού Ανδρέα Μιχαηλίδη και του βουλευτή του ΔΗΣΥ Λεμεσού Ευθύμιου Δίπλαρου.

Οι κολυμβητές ξεκίνησαν από το Δασούδι και τερμάτισαν στην παραλία μπροστά από το Malindi. Παράλληλα, δυο δρομείς έτρεξαν 30 χιλιόμετρα από το Νέο Νοσοκομείο Λεμεσού και συναντήθηκαν στον τερματισμό με τους κολυμβητές.

Ο Κυπριακός Οργανισμός Αθλητισμού αγκαλιάζει σταθερά τέτοιες πρωτοβουλίες κοινωνικού χαρακτήρα και ο Πρόεδρός του ήταν εκεί για να δείξει έμπρακτα τη στήριξη του ΚΟΑ, η οποία είναι ετήσια με την ευκαιρία της πρωτοβουλίας αυτής.